smcproject/ml-wiki-sentences huggingface dataset:
നോർത്തേൺ ടെറിട്ടറിയുടെ തലസ്ഥാനമായ ഡാർവിന് 98 കിലോമീറ്റർ (61 മൈൽ) തെക്കായിട്ടാണ് ഇത് സ്ഥിതിചെയ്യുന്നത്.
നിരവധി താമസക്കാർ ഡാർവിനിലും അതിന്റെ പ്രാന്തപ്രദേശങ്ങളിലും ജോലിക്കായി യാത്രചെയ്യുന്നു.
2016-ലെ ജനസംഖ്യാ കണക്കെടുപ്പിൽ ബാറ്റ്ചെലറിൽ 507 ആളുകളാണുണ്ടായിരുന്നത്.
ഇവരിൽ 36% ആദിവാസികളും ടോറസ് സ്ട്രെയിറ്റ് ഐലൻഡർ വംശജരുമാണ് .
നഗരത്തിനു ചുറ്റുമുള്ള ഭൂമിയിലെ ആദിമ നിവാസികളും പരമ്പരാഗത ഉടമകളും വാറായ്, കുങ്കരകനി എന്നീ തദ്ദേശീയ ഗ്രൂപ്പുകളാണ്.
1911-ൽ സൗത്ത് ഓസ്‌ട്രേലിയയിൽ നിന്ന് ഭരണപരമായ കൈമാറ്റത്തെത്തുടർന്ന് നോർത്തേൺ ടെറിട്ടറിയുടെ സാമ്പത്തിക സാധ്യതകളെക്കുറിച്ച് അന്വേഷിക്കാൻ കോമൺ‌വെൽത്ത് സ്ഥാപിച്ച രണ്ട് പരീക്ഷണ ഫാമുകളിൽ ഒന്നിനായി റം ജംഗിളിനടുത്തുള്ള ഒരു സൈറ്റ് (മറ്റൊന്ന് ഡാലി റിവറിൽ സ്ഥിതിചെയ്യുന്നു) തിരഞ്ഞെടുത്തു.
ഫാമിനും അനുബന്ധ റെയിൽ‌വേ സൈഡിംഗിനും 1912-ൽ നോർത്തേൺ ടെറിട്ടറിയുടെ ആദ്യത്തെ മന്ത്രിയായിരുന്ന വ്യക്തിയും മുൻപു മരണമടഞ്ഞയാലുമായ ലീ ബാറ്റ്‌ചെലറുടെ പേരാണ് നൽകിയിരുന്നത്.
വിവിധ വിളകളും കന്നുകാലികളും പരീക്ഷിച്ചുകൊണ്ട് 1919 വരെ ഈ ഫാം പ്രവർത്തിച്ചിരുന്നു.
ഡാർവിൻ കലാപത്തിലേക്ക് നയിച്ച പണിമുടക്കുകൾക്കും വ്യാവസായിക ബന്ധങ്ങൾക്കുമിടയിൽ പരിചയസമ്പന്നരായ തൊഴിലാളികളെ ആകർഷിക്കുന്നതിലും നിലനിർത്തുന്നതിലും ഫാമിൽ പ്രശ്നങ്ങൾ ഉണ്ടായിരുന്നു.
ഫാമിൽ വിജയകരമായി ഉൽപാദിപ്പിക്കുന്ന വിളകളിൽ തണ്ണിമത്തൻ , മത്തങ്ങ , കാബേജ് എന്നിവ ഉൾപ്പെടുന്നു.
1919 മുതൽ ഈ ഫാം ഒരു സ്വകാര്യ കന്നുകാലി കേന്ദ്രമായും ഒരു ആദിവാസി പുരയിടമായും ഉപയോഗിച്ചു.
പരീക്ഷണ ഫാമിനായി മുമ്പ് ഉപയോഗിച്ചിരുന്ന ഭൂമിയുടെ ഒരു ഭാഗം 1933-ൽ ഒരു സിവിലിയൻ വിമാനത്താവളമായി ഉപയോഗിച്ചു.
രണ്ടാം ലോകമഹായുദ്ധസമയത്ത് ഈ എയർഫീൽഡ് ഗണ്യമായി നവീകരിച്ച് ഓസ്ട്രേലിയയുടെ പ്രതിരോധത്തിൽ റോയൽ ഓസ്ട്രേലിയൻ വ്യോമസേനയ്ക്കും യുണൈറ്റഡ് സ്റ്റേറ്റ്സ് ആർമി എയർഫോഴ്സിനും ഒരു പ്രധാന താവളമായി മാറിയിരുന്നു.
റോയൽ നെതർലാന്റ്സ് ഈസ്റ്റ് ഇൻഡീസ് ആർമി എയർഫോഴ്സിന്റെ യൂണിറ്റുകളും ബാറ്റ്ചെലറിൽ നിന്ന് പ്രവർത്തിച്ചിരുന്നു.
വിമാനത്താവളത്തെ പിന്തുണയ്ക്കുന്നതിനായി പരീക്ഷണ ഫാം മുമ്പ് ഉപയോഗിച്ചിരുന്ന റെയിൽ‌വേ സൈഡിംഗ് വിപുലീകരിക്കുകയും പെട്രോൾ ഇറക്കുമതി സംവിധാനം സ്ഥാപിക്കുകയും ചെയ്തു.
മാധ്യമം
ബാറ്റ്‌ചെലർ ഇൻസ്റ്റിറ്റ്യൂട്ട്സ് ഇൻഡിജീനിയസ് മീഡിയ യൂണിറ്റിന് 97.3 എഫ്.എമ്മിൽ പ്രക്ഷേപണം ചെയ്യുന്ന റേഡിയോ റം ജംഗിളിനുള്ള ലൈസൻസുണ്ട്.
1987 മുതൽ ഈ സ്റ്റേഷൻ ബാറ്റ്‌ചെലർ കാമ്പസിൽ നിന്ന് പ്രവർത്തിക്കുന്നു.
കൂടാതെ, സർക്കാർ ഉടമസ്ഥതയിലുള്ള ഓസ്ട്രേലിയൻ ബ്രോഡ്കാസ്റ്റിംഗ് കോർപ്പറേഷന് ദേശീയ സേവനങ്ങൾക്കായി എബിസി റേഡിയോ നാഷണൽ (92.1 എഫ്.എം.), യൂത്ത് സ്റ്റേഷൻ ട്രിപ്പിൾ ജെ (92.9 എഫ്.എം.) എന്നിവയ്ക്ക് പ്രാദേശിക ട്രാൻസ്മിറ്ററുകളും ഉണ്ട്.
ഡാർവിനിൽ നിന്നും ഡിജിറ്റൽ ടെലിവിഷൻ സർവ്വീസിലൂടെ നയൻ നെറ്റ്‌വർക്ക് (9, ഗോ! കൂടാതെ ജെം) സതേൺ ക്രോസ് (എസ്‌സി 7, 7 ടു, 7 മേറ്റ്), ഡാർവിൻ ഡിജിറ്റൽ ടെലിവിഷൻ (10, വൺ എച്ച്ഡി, 11) കൂടാതെ എല്ലാ എബിസി, എസ്‌ബി‌എസ് ചാനലുകളും ലഭ്യമാണ്.
കൂടാതെ ഇംപാർജ ടെലിവിഷൻ ടെറസ്ട്രിയൽ അനലോഗ് പ്രക്ഷേപണം വഴി ലഭിക്കും.
സാറ്റലൈറ്റ് വഴിയുള്ള സബ്സ്ക്രിപ്ഷൻ ടെലിവിഷൻ സേവനങ്ങളും ഓസ്റ്റാർ വഴി ലഭ്യമാണ്.
ന്യൂസ് ലിമിറ്റഡ് പ്രസിദ്ധീകരിക്കുന്ന നോർത്തേൺ ടെറിട്ടറി ന്യൂസ് , സൺഡേ ടെറിട്ടോറിയൻ എന്നിവയാണ് ബാറ്റ്‌ചെലറിൽ പ്രചരിക്കുന്ന പ്രധാന പത്രങ്ങൾ.
അവലംബം പുറത്തേക്കുള്ള കണ്ണികൾ Batchelor Institute Coomalie Community Government Council Batchelor climate statistics
ബാറ്റൺ റൂഷ്, ലൂയിസിയാന
The Capitol Building in Baton Rouge
ബാറ്റൺ റൂഷ് ( / ˌ b æ t ən ˈ r uː ʒ / ; French : Bâton-Rouge [bɑtɔ̃ ʁuʒ ] ⓘ ) അമേരിക്കൻ ഐക്യനാടുകളിലെ സംസ്ഥാനമായ ലൂയിസിയാനയുടെ തലസ്ഥാനമാണ്.
ഈ സംസ്ഥാനത്തെ രണ്ടാമത്തെ വലിയ പട്ടണമാണിത്.
മിസിസിപ്പി നദിയുടെ കിഴക്കേ കരയിലായാണ് ബാറ്റൺ റോഗ് പട്ടണം നിലകൊള്ളുന്നത്.
തലസ്ഥാന നഗരി എന്നതുപോലെ തന്നെ ലൂയിസിയാനയുടെ രാഷ്ട്രീയ കാര്യകേന്ദ്രവും കൂടിയാണിത്.
ന്യൂ ഓർലിയൻസ് കഴിഞ്ഞാൽ സംസ്ഥാനത്തെ രണ്ടാമത്തെ വലിയ നഗരമാണ് ബാറ്റൺ റൂഷ്.
2015-ലെ കണക്കനുസരിച്ചുള്ള ഈ നഗരത്തിലെ ജനസംഖ്യ 228,590 ആയിരുന്നു നഗരത്തെ ചുറ്റിയുള്ള ഗ്രേറ്റർ ബാറ്റൺ റോഗ് എന്ന  പേരിലറിയപ്പെടുന്ന മെട്രോപോളിറ്റൻ മേഖലയിലെ ആകെ ജനസംഖ്യ 2015 ലെ കണക്കുകൾ പ്രകാരം 830,480 ആണ്.
നഗരമേഖലയിൽ മാത്രം 594,309 നിവാസികളുണ്ട്.
ബാറ്റിങ്ങ് ബാറ്റിങ്ങ് സച്ചിൻ തെൻഡുൽക്കർ .
Photo shows him getting ready to face a delivery.
ക്രിക്കറ്റിൽ ബൗളർ എറിയുന്ന പന്തിനെ ഒരു ക്രിക്കറ്റ് ബാറ്റ് ഉപയോഗിച്ച് തടയുകയോ അടിച്ചകറ്റുകയോ ചെയ്ത് വിക്കറ്റ് സംരക്ഷിക്കുന്ന പ്രക്രിയയെയാണ് ബാറ്റിങ്ങ് .
ബാറ്റിങ്ങ് ചെയ്യുന്ന വ്യക്തിയെ ബാറ്റ്സ്മാൻ എന്നാണ് വിളിക്കുന്നത്.
റൺസ് നേടുക എന്ന ക്രിക്കറ്റിലെ പ്രാഥമികമായ ആവശ്യം നിറവേറ്റുന്ന പ്രക്രിയ കൂടിയാണ് ബാറ്റിങ്ങ്.
വിക്കറ്റ് സംരക്ഷിക്കുന്നതിനൊപ്പം ടീമിനുവേണ്ടി പരമാവധി റൺസ് നേടുക എന്നത് ഏതൊരു ബാറ്റ്സ്മാന്റെയും കർത്തവ്യമാണ്.
ശൈലികൾ ഇടംകൈയ്യൻ ബാറ്റ്സ്മാന്മാർ - ഇടതുവശത്തേക്ക് ചരിഞ്ഞുനിന്ന് ബാറ്റ് ചെയ്യുന്ന ബാറ്റ്സ്മാന്മാരാണ് ഇടംകൈയ്യൻ ബാറ്റ്സ്മാന്മാർ.
ഇത്തരക്കാരുടെ ഇടതുകൈക്കായിരിക്കും കൂടുതൽ പ്രഹരശേഷി ഉണ്ടാകുന്നത്.
യുവ്‌രാജ് സിങ് , ആദം ഗിൽക്രിസ്റ്റ് മുതലായ കളിക്കാർ ഇടംകൈയ്യൻ ബാറ്റ്സ്മാന്മാരാണ്.
വലംകൈയ്യൻ ബാറ്റ്സ്മാന്മാർ - വലതുവശത്തേക്ക് ചരിഞ്ഞുനിന്ന് ബാറ്റ് ചെയ്യുന്ന ബാറ്റ്സ്മാന്മാരാണ് വലംകൈയ്യൻ ബാറ്റ്സ്മാന്മാർ.
ഇത്തരക്കാരുടെ വലതുകൈക്കായിരിക്കും കൂടുതൽ പ്രഹരശേഷി ഉണ്ടാകുന്നത്.
സച്ചിൻ ടെണ്ടുൽക്കർ , എം.എസ്. ധോണി മുതലായ കളിക്കാർ വലംകൈയ്യൻ ബാറ്റ്സ്മാന്മാരാണ്.
ഷോട്ടുകൾ ഓർത്തഡോക്സ് ക്രിക്കറ്റ് ഷോട്ടുകളും, അവ കളിക്കുന്ന ഗ്രൗണ്ടിന്റെ ഭാഗങ്ങളും
വിവിധ ഷോട്ടുകൾ കളിക്കുന്നതിലൂടെയാണ് ബാറ്റ്സ്മാൻ റൺസ് നേടുകയും, തന്റെ വിക്കറ്റ് സംരക്ഷിക്കുകയും ചെയ്യുന്നത്.
ബോളിന്റെ വേഗതയും, ദിശയും, തിരിവുമെല്ലാം കണക്കിലെടുത്താണ് ബാറ്റ്സ്മാൻ ഷോട്ട് തീരുമാനിക്കുന്നത്.
ക്രിക്കറ്റിൽ സാധാരണയായി കണ്ടുവരുന്ന പരമ്പരാഗത ക്രിക്കറ്റ് ഷോട്ടുകൾ താഴെപ്പറയുന്നവയാണ്; ലംബമായ ഷോട്ടുകൾ
ഇത്തരം ഷോട്ടുകൾ കളിക്കുമ്പോൾ ബാറ്റിന്റെ മുഖഭാഗം ഗ്രൗണ്ടിന് ലംബമായിയാണ് വരുന്നത്.
പ്രതിരോധാത്മക ഷോട്ടുകൾ - ഫ്രണ്ട് ഫുട്ട് ഡിഫൻസ്, ബാക്ക് ഫുട്ട് ഡിഫൻസ് ഗ്ലാൻസ് ഷോട്ടുകൾ - ലെഗ് ഗ്ലാൻസ്, ഓഫ് ഗ്ലാൻസ് ഡ്രൈവ് ഷോട്ടുകൾ - കവർ ഡ്രൈവ്, ഓഫ് ഡ്രൈവ്, സ്ട്രെയിറ്റ് ഡ്രൈവ്, ഓൺ ഡ്രൈവ്, സ്ക്വയർ ഡ്രൈവ് തിരശ്ചീനമായ ഷോട്ടുകൾ
ഇത്തരം ഷോട്ടുകൾ കളിക്കുമ്പോൾ സാധാരണയായി ബാറ്റ് ഗ്രൗണ്ടിന് തിരശ്ചീനമായാണ് വരുന്നത്.
കട്ട് ഷോട്ടുകൾ - കട്ട്, ലേറ്റ് കട്ട്, സ്ക്വയർ കട്ട് പുൾ ഷോട്ട്, ഹുക്ക് ഷോട്ട് സ്വീപ് ഷോട്ടുകൾ അവലംബം
ബാറ്റിൽഗ്രൗണ്ട്സ് മൊബൈൽ ഇന്ത്യ
മുമ്പ് പബ്ജി മൊബൈൽ ഇന്ത്യ എന്നറിയപ്പെട്ടിരുന്ന ബാറ്റിൽഗ്രൗണ്ട്സ് മൊബൈൽ ഇന്ത്യ ഒരു ഓൺലൈൻ മൾട്ടിപ്ലെയർ ഗെയിമാണ്.
ക്രാഫ്റ്റൺ ഇൻക് എന്ന സ്ഥാപനമാണ് ഇത് വികസിപ്പിച്ചതും പ്രസിദ്ധീകരിച്ചതും.
ഈ ഗെയിം ഇന്ത്യൻ ഉപയോക്താക്കൾക്ക് മാത്രമുള്ളതാണ് എങ്കിലും വിപിഎൻ ഉപയോഗിച്ച് ഏത് രാജ്യക്കാർക്കും കളിക്കാവുന്നതുമാണ്.
) ഹാക്കേഴ്സ്
ബാറ്റിൽഗ്രൗണ്ട് മൊബൈൽ ഇന്ത്യയിലെ പല സുരക്ഷാവീഴ്ചകളും മുതലാക്കിക്കൊണ്ട് പല ഹാക്കേഴ്സും ഈ ഗെയിമിൽ ഇപ്പോൾ ആധിപത്യം സ്ഥാപിച്ചിരിക്കുകയാണ്.
ഓരോ മാച്ചിലും ഒന്നിലധികം ഹാക്കേഴ്സാണ് പ്രത്യക്ഷപ്പെടുന്നത്.
Jump Hack , Speed Hack, invisible Hack ഉൾപ്പെടെ ഉപയോഗിച്ചാണ് ഇവർ പോരാടുന്നത്.
സാധാ പ്ലെയേഴ്സിനും പ്രോ പ്ലെയേഴ്സിനും ക്രാഫ്റ്റന് പോലും ഇതൊരു വെല്ലുവിളിയായി മാറിയിരിക്കുകയാണ്.
ക്രാഫ്റ്റന്റെ പുതിയ ബാൻ സിസ്റ്റമായ " ബാൻ പാൻ " ലൈവായി തന്നെ പല ഹാക്കേഴ്സിനെയും ബാൻ ചെയ്തു തുടങ്ങിയിട്ടുണ്ട് എങ്കിലും അവ അത്ര കണ്ട് ഫലപ്രദമല്ല.
ചരിത്രം ഡാറ്റ പ്രൈവസി സംഘർഷം റിലീസ് ഇത് കൂടി കാണുക റഫറൻസ് ↑ ↑
ബാറ്റിൽഷിപ്പ് പൊട്ടെംകിൻ
റഷ്യൻ സംവിധായകനായ സെർഗി എെസൻസ്റ്റിൻ 1925-ൽ സംവിധാനം ചെയ്ത വിഖ്യാതനിശ്ശബ്ദചലചിത്രമാ​ണ് ബാറ്റിൽഷിപ്പ് പൊട്ടെംക്കിൻ .
ഇൗ ചലചിത്രം നിർമ്മിച്ചത് മോസ്ഫിലീം ആണ്.
സാർ ചക്രവർത്തിമാരുടെ ഭര​ണകാലത്തിലെ ഒരു യഥാർഥ സംഭവത്തെ അധികരിച്ചാണ് ഇൗ നിശ്ശബ്ദചലചിത്രം രുപം കൊ​ണ്ടത്.
കരിങ്കടലിലെ റഷ്യൻ യുദ്ധകപ്പലുകളായ പൊട്ടെംക്കിനിൽ അസംത്രപ്തരായ നാവികർ നടത്തിയ കലാപം ഒരു രാഷ്ട്രീയസമരമായി പരിണമിച്ചതിന്റെ ദ‍ൃഷ്യാവിഷ്ക്കാരയാണ് ഇൗ  ചലചിത്രം.
1958-ൽ ബ്രുസെൽസ് വേൾഡസ് ഫെയർ ഇൗ  ചലചിത്രത്തെ എക്കാലത്തെയും മഹത്തായ ചലചിത്രം അയി തിരഞ്ഞെടുത്തു.
ബാറ്റ്മാൻ ബിഗിൻസ് ഇംഗ്ലീഷ് വിലാസം https://ml.wikipedia.org/wiki/Batman_begins
ഡിസി കോമിക്സിന്റെ ബാറ്റ്മാൻ കഥാപാത്രത്തെ അടിസ്ഥാനമാക്കിയുള്ള ഒരു അമേരിക്കൻ സൂപ്പർ ഹീറോ ചലച്ചിത്രമാണ്‌ ബാറ്റ്മാൻ ബിഗിൻസ് .
ക്രിസ്റ്റഫർ നോളൻ സം‌വിധാനം നിർ‌വ്വഹിച്ചിരിക്കുന്നു.
ക്രിസ്റ്റ്യൻ ബെയിലാണു ബാറ്റ്മാനായി വേഷമിടുന്നത്.
ബാറ്റ്മാന്റെ കാമുകി റേച്ചൽ ഡവസ്സായി കേറ്റി ഹോംസ് അഭിനയിച്ചിരിക്കുന്നു.
ചിത്രം ബോക്സോഫീസിൽ വിജയിച്ചു.
കൂടാതെ നിരൂപക പ്രശംസയും നേടി.
ഈ പടത്തിന്റെ തുടർച്ചയായി ദ ഡാർക്ക് നൈറ്റ് 2008ൽ പുറത്തിറങ്ങി.
ഇതിവൃത്തം ബാറ്റ്സ്യൂട്ട്.
ഗോഥം നഗരത്തിലെ കോടീശ്വരനായ തോമസ്‌ വെയിന്റെ മകനാണ് ബ്രൂസ് വെയിൻ.
ഒരു നാൾ ബാലകനായ ബ്രൂസ് വെയ്നിന്റെ കണ്മുന്നിൽ വെച്ച് തന്റെ മാതാപിതാക്കളെ ഒരു പിടിച്ചുപറിക്കാരൻ കൊല്ലുന്നതിനു ദൃക്സാക്ഷിയാവേണ്ടി വരുന്നു.
പതിനാലാം വയസ്സിൽ മാതാപിതാക്കളെ കൊന്ന കൊലയാളിയെ കോടതിയിൽ വെച്ച് കൊല്ലാൻ ഒരുങ്ങുന്ന ബ്രൂസ് വെയിന്റെ ഉദ്ദ്യെമം നടന്നില്ല.
അതറിഞ്ഞ ബ്രൂസ് വെയിന്റെ ബാല്യകാല സുഹൃത്ത് റേച്ചൽ ബ്രൂസിനെ നിശിതമായി വിമർശിക്കുന്നു.
ഗോഥം നഗരത്തിലെ ആയിരക്കണക്കിന് കുറ്റവാളികളെ കുറിച്ചും കുറ്റവാളികൾ സൃഷ്ട്ടിക്കപ്പെടാൻ ഇടയാവുന്ന ദാരിദ്ര്യ സാഹചര്യത്തെ കുറിച്ചും ബ്രൂസ് വെയിനിന്റെ മാതാപിതാകളെ കൊന്നത്തിന്റെ ഉത്തരവാദിത്തം ആ സാഹചര്യങ്ങൾക്ക് മൊത്തമാണെന്നും റേച്ചൽ ബ്രൂസിനോട് പറയുന്നു.
എന്നാൽ അതൊന്നും ഉൾക്കൊള്ളാൻ പറ്റാത്ത സാഹചര്യത്തിൽ ബ്രൂസ് ഗോഥം നഗരത്തിലെ കുറ്റവാളികളുടെ നേതാവായ മറോണിയെ കാണാൻ എത്തുന്നു.
മറോണി ബ്രൂസിനെ അപമാനിച്ചയക്കുന്നു.
ഒരു കുറ്റവാളി അനുഭവിക്കുന്ന അന്തർ സംഘർഷങ്ങൾ അറിയാൻ ബ്രൂസ് സ്വയം ഒരു കുറ്റവാളിയായി മാറാൻ തീരുമാനിക്കുന്നു.
കുറച്ചു കാലത്തിനു ശേഷം ഭൂട്ടാനിലെ ജയിലിലെത്തിപ്പെടുന്ന ബ്രൂസിനെ ബ്രൂസിന്റെ അച്ഛനെ പരിചയമുള്ള റാസ് അൽ ഗുൽ എന്ന നിഗൂഡ വ്യക്തി കാണാൻ എത്തുന്നു.
ലീഗ് ഓഫ് ഷാഡോസ് എന്ന നിഗൂഡ സ്വഭാവമുള്ള രഹസ്യ സംഘടനയിൽ ചെരാൻ റാസ് അൽ ഗുൽ ബ്രൂസിനെ ക്ഷണിക്കുന്നു.
തുടർന്ന് റാസ് അൽ ഗുൽ ബ്രൂസിനെ രഹസ്യ ആയോധന വിദ്യ പരിശീലിപ്പിക്കുന്നു.
സംഘടനയുടെ ഹിംസാപ്രവർത്തനങ്ങളിൽ ബ്രൂസ് അതൃപ്തനാവുന്നു.
ഒരു നാഗരികത പൂർണ്ണതയിൽ എത്തിയ ശേഷം ആ സമൂഹം കുറ്റവാളികളുടെയും അഴിമതിക്കാരുടെയും കൂത്തരങ്ങായി മാറുമ്പോൾ ആ നാഗരികതയെ നശിപ്പിക്കുക എന്നതാണ് ലീഗ് ഓഫ് ഷാഡോയുടെ ആത്യന്തിക ലക്‌ഷ്യം എന്ന് ബ്രൂസ് തിരിച്ചറിയുന്നു.
ലീഗ് ഓഫ് ഷാഡോയുടെ അടുത്ത ലക്‌ഷ്യം കുറ്റവാളികളുടെ പറുദീസയായി മാറിയ ഗോഥം നഗരത്തെ നശിപ്പിക്കുക എന്നതാണെന്നും അതിനായാണ് തിരഞ്ഞെടുക്കപ്പെട്ടതെന്നും അറിയുന്ന ബ്രൂസിനു അവരോട് ഏറ്റുമുട്ടേണ്ടി വരുന്നു.
റാസ് അൽ ഗുൽ ഒഴിച്ച് എല്ലാവരും മരിക്കുന്നു.
പിന്നീട് ബ്രൂസ് ഗോഥം നഗരത്തിലേക്ക് മടങ്ങി വരുന്നു.
ബ്രൂസിന്റെ പിതാവിന്റെ കമ്പനിയായ വെയിൻ എന്റർപ്രൈസിന്റ്റ്‌ റിസർച് ആൻഡ്‌ ഡെവലപ്മെന്റ് തലവനായ ലൂഷ്യസ് ഫോക്സ് വികസിപ്പിച്ചു കൊടുക്കുന്ന നൂതന ഉപകരണങ്ങളുടെ സഹായത്തോടെ ബാറ്റ്‌മാൻ ആയി അവതരിക്കുന്നു.
നഗരത്തിലെ കുറ്റവാളികൾക്കെതിരെ പോരാടാൻ ആരംഭിക്കുന്ന  ബ്രൂസ് കുറ്റവാളികളെ മുഴുവൻ അമർച്ച ചെയ്യാൻ തുടങ്ങുന്നു.
അതിനിടക്ക് ഗോഥം നഗരത്തെ നശിപ്പിക്കാൻ റാസ് അൽ ഗുലിന്റെ നേതൃത്വത്തിൽ ലീഗ് ഓഫ് ഷാഡോസ് തയ്യാറാക്കിയ നിഗൂഡമായ ഒരു പദ്ധതിയുടെ സൂചനകൾ ബ്രൂസ് കണ്ടെത്തുന്നു.
അവലംബം പുറമെ നിന്നുള്ള കണ്ണികൾ ഔദ്യോഗിക വെബ്സൈറ്റ് ബാറ്റ്മാൻ ബിഗിൻസ് ഇന്റർനെറ്റ് മൂവി ഡാറ്റാബേസിൽ ബാറ്റ്മാൻ ബിഗിൻസ് ഓൾമുവീയിൽ റോട്ടൻ ടൊമാറ്റോസിൽ നിന്ന് ബാറ്റ്മാൻ ബിഗിൻസ് ബോക്സ് ഓഫീസ് മോജോയിൽ നിന്ന് ബാറ്റ്മാൻ ബിഗിൻസ് ബാറ്റ്മാൻ ബിഗിൻസ് ഓപ്പൺ ഡയറക്റ്ററി പ്രൊജക്റ്റിൽ Official production notes Archived 2014-08-18 at the Wayback Machine .
Scene-by-scene annotations of Batman Begins Archived 2008-12-18 at the Wayback Machine .
Comic Vs. Film analysis at IGN Film analysis at IGN
ബാറ്റ്‌ലിയർ പരുന്ത് ഇംഗ്ലീഷ് വിലാസം https://ml.wikipedia.org/wiki/Bateleur
പരുന്തുകളിൽ ഏറ്റവും സുന്ദരന്മാരാണ് ബാറ്റ്‌ലിയർ പരുന്ത് .
ഇരുണ്ട തുവലുകളാണ് ഇവയ്ക്ക്.
മുഖത്തിനും കാൽപാദത്തിനും തിളങ്ങുന്ന ചുവപ്പുനിറം.
പുറത്തേയ്ക്കും വാലിലേക്കും രോമങ്ങൾക്ക് ചെമ്പിച്ച തവിട്ടുനിറമാണ്.
ചിറകുകളുടെ അടിഭാഗത്ത് വെള്ള തുവലുകൾ അടുക്കിയിരിക്കുന്നു.
വാലിന് നീളം കുറവായതിനാൽ പറക്കുമ്പോൾ ബാറ്റ്‌ലിയർ പരുന്തിനെ പെട്ടെന്ന് തിരിച്ചറിയാനാകും.
ആഫ്രിക്കയും പ്രത്യേകിച്ച് സഹാറ മരുഭൂമിയിലുമാണ് ഇവ കാണപ്പെടുന്നത്.
തുറന്നസ്ഥലത്തും ഉൾക്കാടുകളിലും പുൽമൈതാനങ്ങളിലുമാണ് ഇവ സാധാരണ ഇര തേടുക.
പരുന്തുകളിൽ പാമ്പുതീനികളാണിവ.
വിഷമുള്ള പാമ്പുകളേയും ഭക്ഷിക്കും.
മറ്റു പക്ഷികൾ പിടികൂടികൊല്ലുന്ന ഇരകളെ ഇവ തട്ടിയെടുക്കാറുണ്ട്.
ചിത്രശാല Adult Adult, Male Sunwarming in a zoo Immature A female perched on a gloved hand in Disney's Animal Kingdom Female in Texas Two juveniles in Botswana അവലംബം Barlow, Wacher and Disley Birds of The Gambia ISBN 1-873403-32-1 BirdLife International (2009).
Terathopius ecaudatus .
Ferguson-Lees, Christie, Franklin, Mead, and Burton.
Raptors of the World .
London: Christopher Helm, 1999.
ISBN 0-7136-8026-1 .
പുറത്തേയ്ക്കുള്ള കണ്ണി Wikimedia Commons has media related to Terathopius ecaudatus .
ഫ്രെഡറിക് ക്രിസ്റ്റോഫ് ഡാൽമൻ ഇംഗ്ലീഷ് വിലാസം https://ml.wikipedia.org/wiki/Friedrich_Christoph_Dahlmann ഫ്രെഡറിക് ക്രിസ്റ്റോഫ് ഡാൽമൻ
ജർമനിയിലെ രാഷ്ട്രീയ നേതാവും ചരിത്രകാരനുമായിരുന്നു ഫ്രെഡറിക് ക്രിസ്റ്റോഫ് ഡാൽമൻ .
ജർമനിയുടെ ഏകീകരണത്തിനുവേണ്ടി ഇദ്ദേഹം നിരന്തരം പ്രവർത്തിച്ചിരുന്നു.
1785 മേയ് 13-ന് ജർമനിയിലെ വിസ്മർ നഗരത്തിൽ ജനിച്ചു.
കോപ്പൻഹേഗനിലും ഹാലി(Halle)യിലുമാണ് വിദ്യാഭ്യാസം പൂർത്തിയാക്കിയത്.
ജർമനിയിൽ 1806-ലെ നെപ്പോളിയാനിക് യുദ്ധങ്ങൾക്കെതിരായി പ്രതികരിച്ച ഇദ്ദേഹം ഒരു ദേശീയവാദിയായി അംഗീകാരം നേടി.
1812 മുതൽ 29 വരെ ഷെൽസ്വിഗിലെ കീൽ സർവകലാശാലയിൽ ചരിത്രവിഭാഗം പ്രൊഫസറായി ഡാൽമൻ സേവനമനുഷ്ഠിച്ചു.
1829-ൽ ഗോട്ടിങ്ങൻ സർവകലാശാലയിൽ എത്തിയ ഇദ്ദേഹം 1833-ലെ ഹാനോവർ ഭരണഘടന തയ്യാറാക്കുന്നതിൽ പ്രധാന പങ്കുവഹിക്കുകയുണ്ടായി.
ഏണസ്റ്റ് അഗസ്റ്റസ് രാജാവ് 1837-ൽ ഈ ഭരണഘടന ഉപേക്ഷിച്ചപ്പോൾ ഇദ്ദേഹം ഏഴു ഗോട്ടിങ്ങൻ പ്രൊഫസർമാരെ സംഘടിപ്പിച്ചുകൊണ്ട് പ്രതിഷേധിക്കുകയും അതോടെ ബഹുജനങ്ങൾക്കിടയിൽ ശ്രദ്ധേയനായിത്തീരുകയുമുണ്ടായി.
തുടർന്ന് ഹനോവറിൽ നിന്നും പുറത്താക്കപ്പെട്ട ഡാൽമൻ കുറേക്കാലം കിഴക്കൻ ജർമനിയിലുളള ലീപ്സിഗിലും ജീനയിലും കഴിഞ്ഞുകൂടി.
പിന്നീട് പ്രഷ്യയിലെ ഫ്രഡറിക് വില്യം കഢ ഇദ്ദേഹത്തെ ബോൺ സർവകലാശാലയിലെ പ്രൊഫസറായി 1842-ൽ നിയമിച്ചു.
1848-ൽ ഫ്രാങ്ക്ഫർട്ട് പാർലമെന്റിൽ ഇദ്ദേഹം അംഗമായി.
പാർലമെന്റ് പരാജയപ്പെട്ടതിനെത്തുടർന്ന് അംഗത്വം നഷ്ടപ്പെട്ടപ്പോൾ ബോണിൽ അധ്യാപനത്തിലേക്കു മടങ്ങി.
പിന്നീട് പ്രഷ്യൻ പാർലമെന്റിലും (1849-50) യൂണിയൻ പാർലമെന്റിലും (1850) അംഗമാകുവാൻ സാധിച്ചു.
ഒരു യാഥാസ്ഥിതിക ദേശീയവാദിയായിട്ടാണ് ഇദ്ദേഹം അറിയപ്പെട്ടിരുന്നത്.
എഡ്മണ്ട് ബർക്കിന്റേയും ഹെഗലിന്റേയും ആശയങ്ങൾ ഇദ്ദേഹത്തിന്റെ രാഷ്ട്രീയ ചിന്താഗതിയെ സ്വാധീനിച്ചിട്ടുളളതായി കാണാം.
ഭരണഘടനാനുസൃതമായ രാജഭരണത്തെ അനുകൂലിച്ചിരുന്ന നേതാവായിരുന്നു ഇദ്ദേഹം.
ഹിസ്റ്ററി ഒഫ് ദി ഇംഗ്ലീഷ് റവല്യൂഷൻ (Geschichte der englischen Revolution 1844) ഹിസ്റ്ററി ഒഫ് ദ് ഫ്രെഞ്ച് റവല്യൂഷൻ (Geschichte der franzosischen Revolution 1845) തുടങ്ങിയ ചരിത്രഗ്രന്ഥങ്ങൾ ഡാൽമൻ രചിച്ചിട്ടുണ്ട്.
1860 ഡിസംബർ 5-ന് ബോണിൽ നിര്യാതനായി.
അവലംബം പുറത്തേക്കുള്ള കണ്ണികൾ http://www.uni-kiel.de/ps/cgi-bin/fo-bio.php?nid=dahlmann lang=e%5Bപ്രവർത്തിക്കാത്ത+കണ്ണി%5D http://www.ohio.edu/chastain/dh/dahlman.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൽമൻ, ഫ്രെഡറിക് ക്രിസ്റ്റോഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫ്രെഡറിക് ജെ. ടൗസിഗ് ഇംഗ്ലീഷ് വിലാസം https://ml.wikipedia.org/wiki/Frederick_J.
_Taussig
ഒരു അമേരിക്കൻ ഗൈനക്കോളജിസ്റ്റും വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിനിലെ ക്ലിനിക്കൽ ഒബ്സ്റ്റട്രിക്സ് പ്രൊഫസറുമായിരുന്നു ഫ്രെഡറിക് ജെ. ടൗസിഗ് (1872-1943).
1930-കളിൽ അദ്ദേഹം ഗർഭച്ഛിദ്രം നിയമവിധേയമാക്കുന്നതിനുള്ള സ്വാധീനമുള്ള വക്താവായിരുന്നു.
ഫ്രെഡറിക് തൗസിഗ് എ.ബി. 1893-ൽ ഹാർവാർഡിലും വാഷിംഗ്‌ടൺ യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ എം.ഡിയും (അന്ന് സെന്റ്. ലൂയിസ് മെഡിക്കൽ കോളേജ് എന്നറിയപ്പെട്ടു) നേടി.
സ്ത്രീകൾക്കായുള്ള സെന്റ് ലൂയിസ് സിറ്റി ഹോസ്പിറ്റലിലും തുടർന്ന് വിയന്നയിലെ ഇംപീരിയൽ, റോയൽ എലിസബത്ത് ഹോസ്പിറ്റലിലും അദ്ദേഹം പരിശീലനം നടത്തി.
ഇരുപതാം നൂറ്റാണ്ടിന്റെ ആദ്യ വർഷങ്ങളിൽ, നിർദ്ധനരായ കാൻസർ രോഗികളെ കുറിച്ച് ആശങ്കാകുലനായ അദ്ദേഹം അവരെ ചികിത്സിക്കാൻ സഹായിക്കുകയും ബർണാഡ് ഫ്രീ സ്കിൻ ആന്റ് ക്യാൻസർ ഹോസ്പിറ്റലായി മാറിയതിന് ധനസഹായം നൽകാൻ ജോർജ്ജ് ഡി ബർണാർഡിനെ പ്രേരിപ്പിക്കുകയും ചെയ്തു.
1909-ൽ സാമൂഹിക ശുചിത്വത്തിനായുള്ള ഒരു ദേശീയ അസോസിയേഷൻ കണ്ടെത്താൻ അദ്ദേഹം സഹായിച്ചു.
1910-ൽ അദ്ദേഹം പൂർണ്ണമായും ഗർഭച്ഛിദ്രത്തിനായി നീക്കിവച്ച ആദ്യത്തെ മെഡിക്കൽ മോണോഗ്രാഫ് എഴുതി.
സെന്റ് ലൂയിസ് സിറ്റി ഹോസ്പിറ്റൽ, സെന്റ് ലൂയിസ് മെറ്റേണിറ്റി ഹോസ്പിറ്റൽ, ന്യൂ ജൂത ഹോസ്പിറ്റൽ, ബാൺസ് ഹോസ്പിറ്റൽ.
അദ്ദേഹത്തിന്റെ പല ഗവേഷണ പ്രബന്ധങ്ങളും -- ഗർഭച്ഛിദ്രം, യോനി, സെർവിക്‌സ്, യോനി എന്നിവയിലെ അർബുദം പോലുള്ള വിഷയങ്ങളെക്കുറിച്ചുള്ള -- ആ ആശുപത്രികളിലെ നിരീക്ഷണങ്ങളെ അടിസ്ഥാനമാക്കിയുള്ളതാണ്.
1933-ൽ തൗസിഗ് സഹപ്രവർത്തകരായ റോബർട്ട് ക്രോസെൻ, ഫ്രാൻസെസ് സ്റ്റുവർട്ട്, ലെസ്ലി പാറ്റൺ എന്നിവരോടൊപ്പം സെന്റ് ലൂയിസിൽ ആദ്യത്തെ ജനന നിയന്ത്രണ ക്ലിനിക്ക് സംഘടിപ്പിക്കാൻ ചേർന്നു.
1943-ൽ ക്ലിനിക്കിന്റെ പേര് മിസോറിയിലെ പ്ലാൻഡ് പാരന്റ്ഹുഡ് ക്ലിനിക്ക് എന്ന് പുനർനാമകരണം ചെയ്യപ്പെട്ടു.
മാതൃ ആരോഗ്യത്തിനായുള്ള ദേശീയ സമിതിയിലും മാതൃക്ഷേമത്തിനായുള്ള ദേശീയ സമിതിയിലും തൗസിഗ് ഡയറക്ടർ ബോർഡിൽ ഉണ്ടായിരുന്നു.
Selected works } അവലംബം
ഫ്രെഡറിക് പാസി ഇംഗ്ലീഷ് വിലാസം https://ml.wikipedia.org/wiki/Frederic_Passy
സമാധാനത്തിനുള്ള ആദ്യത്തെ നോബൽ സമ്മാന ജേതാക്കളിൽ ഒരാളാണ് ഫ്രഞ്ച് സാമ്പത്തിക ശാസ്ത്രജ്ഞനായ ഫ്രെഡറിക് പാസി(മെയ് 20, 1822 – ജൂൺ 12, 1912).
1901ൽ സമാധാനത്തിനുള്ള ആദ്യത്തെ നോബൽ സമ്മാനം ഷോൺ ഹെൻറി ഡ്യൂനന്റുമായി അദ്ദേഹം പങ്കിട്ടു.
ഫ്രെഡറിക് മിഷ്കിൻ
ഫ്രെഡറിക് സ്റ്റാൻലി "റിക്ക്" മിഷ്കിൻ (Frederic Stanley "Rick" Mishkin ; ജനനം: 1951 ജനുവരി 11) ഒരു അമേരിക്കൻ സാമ്പത്തിക ശാസ്ത്രജ്ഞനും എഴുത്തുകാരനും കൊളമ്പിയ യൂണിവേഴ്സിറ്റി സ്കൂൾ ഓഫ് ബിസിനിസ്സിലെ പ്രൊഫസറുമാണ്.
ഇദ്ദേഹം 2006 മുതൽ 2008 വരെ ഫെഡറൽ റിസർവ് സിസ്റ്റത്തിന്റെ ബോർഡ് ഓഫ് ഗവർണ്ണേഴ്സിൽ അംഗമായിരുന്നു.
അവലംബം പുറംകണ്ണികൾ Columbia Business School biographical article Federal Reserve Board public domain biography Mishkin Gallery homepage Archived 2011-09-10 at the Wayback Machine .
Resignation letter Resignation press release The economist’s reply to the “Inside Job” Statements and Speeches of Frederic S. Mishkin
ഫ്രെഡറിക് ക്യൂറി ഫ്രെഡറിക് ക്യൂറി
ബ്രിട്ടീഷ് നിയന്ത്രിത ഇന്ത്യയിലെ ഒരു ഭരണകർത്താവായിരുന്നു ഫ്രെഡറിക് ക്യൂറി ( ഇംഗ്ലീഷ് : Frederick Currie , ജീവിതകാലം: 1799 ഫെബ്രുവരി 3 – 1875 സെപ്റ്റംബർ 11).
ഗവർണർ ജനറൽ ഹെൻറി ഹാർഡിഞ്ചിന്റെ വിദേശകാര്യ സെക്രട്ടറി, ലാഹോറിലെ റെസിഡന്റ് തുടങ്ങിയ ഉന്നത ഭരണപദവികൾ വഹിച്ചിട്ടുണ്ട്.
ഒന്നാം ആംഗ്ലോ-സിഖ് യുദ്ധത്തിനുശേഷം സിഖ് സാമ്രാജ്യവുമായുള്ള കരാറുകളെല്ലാം ക്യൂറിയുടെ അദ്ധ്യക്ഷതയിലാണ് ഒപ്പുവക്കപ്പെട്ടത്.
രണ്ടാം ആംഗ്ലോ-സിഖ് യുദ്ധം നടക്കുകയും പഞ്ചാബ് പൂർണ്ണമായും ബ്രിട്ടീഷ് ആധിപത്യത്തിൽകീഴിലാകുകയും ചെയ്തത് ക്യൂറി ലാഹോറിൽ റെസിഡന്റായിരിക്കുന്ന കാലത്താണ്.
ഫ്രെഡറിക് ഡെബെൽ ബെന്നെറ്റ്
ഒരു കപ്പൽ സർജൻ ആയിരുന്നു ഫ്രെഡറിക് ഡെബെൽ ബെന്നെറ്റ് (Frederick Debell Bennett) (1836–1897).
1833 മുതൽ 1836 വരെയുള്ള ഒരു തിമിംഗിലവേട്ടക്കപ്പലിന്റെ ലോകം ചുറ്റിയുള്ള സഞ്ചാരം (Narrative of a Whaling Voyage Round the Globe, From the Year 1833 to 1836) (London: Bentley, 1840) എന്ന ഗ്രന്ഥം രചിച്ചിട്ടുണ്ട്.
റോയൽ കോളേജ് ഓഫ് സർജൻസിന്റെ ഫെലോ ആയിരുന്ന അദ്ദേഹം തെക്കൻ തിമിംഗിലങ്ങളുടെ ശരീരഘടന പഠിക്കാനായി ലോകം ചുറ്റിയുള്ള ഒരു തിമിഗലവേട്ടക്കപ്പലിൽ യാത്ര ചെയ്യുകയുണ്ടായി.
അതിനൊപ്പം സ്പേം തിമിഗലവേട്ടയെപ്പറ്റി നിരീക്ഷണങ്ങൾ നടത്താൻ പോളിനേഷ്യയിലും മറ്റു ദ്വീപുകളിലും പോവുകയുമുണ്ടായി.
300 ടൺ ഭാരമുള്ള ടസ്കൻ എന്ന ആ കപ്പലിൽ സഞ്ചരിച്ച് അദ്ദേഹം സ്പെസിമനുകളും ശേഖരിച്ചു.
ഫ്രെഡറിക് കെൽനർ ഇംഗ്ലീഷ് വിലാസം https://ml.wikipedia.org/wiki/Friedrich_Kellner
ജർമനിയിലെ ഒരു മദ്ധ്യ നിര ഉദ്യോഗസ്ഥനായിരുന്നു ഫ്രെഡറിക് കെൽനർ (ഫെബ്രുവരി 1, 1885 – നവംബർ 4, 1970).
മെയ്ൻസിലും ലൗബാകിലും നീതിന്യായ പരിശോധകനായി ഇദ്ദേഹം പ്രവർത്തിച്ചു.
ഒന്നാം ലോകമഹായുദ്ധ കാലത്ത് ഹെസെയ്ൻ റെജിമെന്റിൽ കാല്പ്പടയാളിയായിരുന്നു.
യുദ്ധത്തിനു ശേഷം ഇദ്ദേഹം ജർമനിയുടെ ആദ്യ ജനാധിപത്യ രൂപമായ വെയ്മർ റിപ്പബ്ലിക്കിലെ പ്രധാന രാഷ്ട്രീയ പാർട്ടിയായ സോഷ്യൽ ഡെമോക്രാറ്റിക് പാർട്ടി ഓഫ് ജർമനിയുടെ ആയോജകനായി.
ഹിറ്റ്ലറേയും നാസികളേയും എതിർത്തുകൊണ്ടുള്ളതായിരുന്നു ഇദ്ദേഹത്തിന്റെ പ്രവർത്തനങ്ങൾ.
രണ്ടാം ലോകമഹായുദ്ധത്തിന്റെ ആരംഭത്തിൽ നാസി ഭരണകൂടത്തേക്കുറിച്ചുള്ള തന്റെ നിരീക്ഷണങ്ങൾ രേഖപ്പെടുത്തിക്കൊണ്ട് ഇദ്ദേഹം ഒരു ഡയറി എഴുതുവാൻ ആരംഭിച്ചു.
മെയ്ൻ വിഡർസ്റ്റാൻഡ് അഥവാ എന്റെ എതിർപ്പ് എന്നായിരുന്നു ആ പുസ്തകത്തിന്റെ പേര്.
യുദ്ധത്തിനു ശേഷം കെൽനർ നാസി നിർമാർജ്ജന പ്രവർത്തനങ്ങളിലും സോഷ്യൽ ഡെമോക്രാറ്റിക് പാർട്ടിയുടെ പുനരുദ്ധാരണ പ്രവർത്തനങ്ങളിലും ഏർപെട്ടു.
ഇംഗ്ലീഷിലേക്ക് ഭാഷാന്തരം ചെയ്യുന്നതിനായും ജനശ്രദ്ധയിലേക്ക് കൊണ്ടുവരുന്നതിനുമായി 1968-ൽ ഇദ്ദേഹം തന്റെ ഡയറി അമേരിക്കക്കാരനായ കൊച്ചുമകനെ ഏല്പിച്ചു.
ഫ്രെഡറിക് ജാക്സൺ ടേണർ ഇംഗ്ലീഷ് വിലാസം https://ml.wikipedia.org/wiki/Frederick_Jackson_Turner ഇംഗ്ലീഷ് വിലാസം https://ml.wikipedia.org/wiki/Frederick_Jackson_Turner ഫ്രെഡറിക് ജാക്സൺ ടേണർ
ഫ്രെഡറിക് ജാക്സൺ ടേണർ അമേരിക്കൻ ചരിത്രകാരനായിരുന്നു .
യു.എസ്. ചരിത്രപഠനരീതിക്ക് കാതലായ മാറ്റത്തിനു വഴിതെളിച്ച ഫ്രോണ്ടിയർ ഹൈപ്പോത്തെസിസ് (frontier hypothesis) എന്ന രീതിശാസ്ത്രത്തിന്റെ ഉപജ്ഞാതാവ്.
ഇത് ടേണർ തീസിസ് എന്ന പേരിലും അറിയപ്പെടുന്നു.
ആൻഡ്രൂ ജാക്സൺന്റെയും മേരി ടേണറുടെയും മകനായി യു.എസ്സിൽ വിസ്കോൺസിൻ-ലെ പോർട്ടേജിൽ 1861 നവംബർ 14-ന് ഇദ്ദേഹം ജനിച്ചു .
പിതാവ് ഒരു പത്രപ്രവർത്തകനും രാഷ്ട്രീയ പ്രവർത്തകനും പ്രാദേശിക ചരിത്രകാരനും ആയിരുന്നു.
ചരിത്രഗവേഷകൻ
മെച്ചപ്പെട്ട പ്രാഥമിക വിദ്യാഭ്യാസം ലഭിച്ച ടേണർ വിസ്കോൺസിൻ സർവകലാശാലയിൽനിന്ന് 1884-ൽ ബിരുദവും 1888-ൽ എം.എ. ബിരുദവും സമ്പാദിച്ചു.
കുറച്ചുകാലം പത്രപ്രവർത്തകനായും പ്രവർത്തിച്ചു.
ജോൺ ഹോപ്കിൻസ് സർവകലാശാലയിൽ നിന്ന് ഇദ്ദേഹം 1890-ൽ ഡോക്ടറേറ്റ് നേടി.
"ദ് ക്യാരക്റ്റർ ആൻഡ് ഇൻഫ്ളുവൻസ് ഒഫ് ദി ഇന്ത്യൻ ട്രേഡ് ഇൻ വിസ്കോൺസിൻ എന്നതായിരുന്നു ഗവേഷണ വിഷയം.
1889 നവംബർ 25-ന് ഷിക്കാഗോയിലെ കരോലിന മെയ് ഷെർവുഡിനെ ഇദ്ദേഹം വിവാഹം കഴിച്ചു.
വിസ്കോൺസിൻ സർവ്വകലാശാലയിൽ ഇദ്ദേഹം 1889 മുതൽ 92 വരെ ചരിത്രത്തിന്റെ പ്രൊഫസറായും 1892 മുതൽ 1910 വരെ അമേരിക്കൻ ചരിത്രത്തിന്റെ പ്രൊഫസറായും സേവനമനുഷ്ഠിച്ചു.
1909-ൽ ഇദ്ദേഹം അമേരിക്കൻ ഹിസ്റ്റോറിക്കൽ അസ്സോസിയേഷ ന്റെ പ്രസിഡന്റായി.
1910 മുതൽ 15 വരെ അമേരിക്കൻ ഹിസ്റ്റോറിക്കൽ റിവ്യൂവിന്റെ പത്രാധിപസമിതി അംഗമായിരുന്നു.
1910 മുതൽ 24-ൽ സർവീസിൽ നിന്നു പിരിയുന്നതുവരെ ഇദ്ദേഹം ഹാർവാഡ് സർവകലാശാലയിൽ പ്രൊഫസറായിരുന്നു.
പ്രധാന ഗവേഷണ ഗ്രന്ഥങ്ങൾ
ഷിക്കാഗോയിൽ സംഘടിപ്പിച്ച അമേരിക്കൻ ഹിസ്റ്റോറിക്കൽ അസ്സോസിയേഷ ന്റെ പ്രത്യേക സമ്മേളനത്തിൽ 1893 ജൂലൈ .
12-ന് ഇദ്ദേഹം ദ് സിഗ്നിഫിക്കൻസ് ഒഫ് ദ് ഫ്രോണ്ടിയർ ഇൻ അമേരിക്കൻ ഹിസ്റ്ററി എന്ന ഗവേഷണ പ്രബന്ധം അവതരിപ്പിച്ചു.
ഇതിലാണ് ഇദ്ദേഹം അമേരിക്കൻ ചരിത്രപഠനത്തിനായി ഫ്രോണ്ടിയർ ഹൈപ്പോത്തെസിസ് എന്ന നൂതന രീതി അവതരിപ്പിച്ചത്.
പരിതഃസ്ഥിതികളുടെ സ്വാധീനത്തിന് പ്രാധാന്യം നൽകിക്കൊണ്ടുള്ള ചരിത്രപഠനരീതിയാണ് ഇദ്ദേഹം നൂതനമായി അവലംബിച്ചത്.
ദ് ഫ്രോണ്ടിയർ ഇൻ അമേരിക്കൻ ഹിസ്റ്ററി (1920) ദ് സിഗ്നിഫികൻസ് ഒഫ് സെക്ഷൻസ് ഇൻ അമേരിക്കൻ ഹിസ്റ്ററി (1932) ദി യുണൈറ്റഡ് സ്റ്റേറ്റ്സ്, 1830-1850 (1935)
എന്നീ ഗവേഷണ ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്.
1927-ൽ ഇദ്ദേഹം ഹെന്റി ഇ.
ഹന്റിങ്ടൺ ലൈബ്രറിയിൽ റിസർച്ച് അസോസിയേറ്റ് ആയി സേവനമനുഷ്ഠിച്ചു.
മരണാനന്തരം പുലിറ്റ്സർ സമ്മാനം
1932 മാർച്ച് 14-ന് ഇദ്ദേഹം പസാദിനയിൽ മരണമടഞ്ഞു.
ദ് സിഗ്നിഫിക്കൻസ് ഒഫ് സെക്ഷൻസ് ഇൻ അമേരിക്കൻ ഹിസ്റ്ററി എന്ന ഗ്രന്ഥത്തിന് മരണാനന്തരം 1933-ൽ പുലിറ്റ്സർ സമ്മാനം ലഭിച്ചു.
അവലംബം http://www.britannica.com/EBchecked/topic/610263/Frederick-Jackson-Turner http://www.answers.com/topic/frederick-jackson-turner കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടേണർ, ഫ്രെഡറിക് ജാക്സൺ (1861 - 1932) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫ്രെഡറിക് ജെയിംസൺ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രശസ്തനായ അമേരിക്കൻ സാഹിത്യനിരൂപകനും മാർക്സിസ്റ്റ് ചിന്തകനുമാണ് ഫ്രെഡറിക് ജെയിംസൺ .
മുതലാളിത്തവും സമകാലിക സാഹിത്യ-സാംസ്കാരിക പ്രവണതകളും തമ്മിലുള്ള ബന്ധത്തെക്കുറിച്ചുള്ള പഠനങ്ങൾക്ക് പ്രസിദ്ധനാണ് ജെയിംസൺ.
ഇപ്പോൾ ഡ്യൂക്ക് യൂണിവേഴ്സിറ്റിയിൽ പ്രൊഫസറാണ്.
ഒഹിയോവിലെ ക്ലെവ്ലാന്റിൽ 1934ൽ ഫ്രെഡറിക്ക് ജെയിംസൺ ജനിച്ചു.
1954ൽ ബിരുദമെടുക്കുകയും കോണ്ടിനന്റൽ ഫിലോസഫി, ഘടനാവാദം എന്നിവയിൽ ധാരാളം വായിക്കുകയും ചെയ്ത ജെയിംസൺ യൂറോപ്പിൽ സഞ്ചരിക്കുകയും എയിൽ യൂണിവേഴ്സിറ്റിയിൽ ഗവേഷണത്തിനായി അമേരിക്കയിലേക്ക് തിരിച്ച് വരികയും ചെയ്തു.
സാർത്രിന്റെ തത്ത്വചിന്തയിലായിരുന്നു ജെയിംസൺ ഗവേഷണം നടത്തിയത്.
ഇതു പിന്നീട് സാർത്രെ: ഒരു ശൈലിയുടെ ആവിർഭാവം (Sartre: the Origins of a Style, 1961) എന്ന പേരിൽ പുസ്തകമായി പ്രസിദ്ധീകരിച്ചു.
സാർത്രിന്റെ തത്ത്വചിന്തയെ അദ്ദേഹത്തിന്റെ "ശൈലി"യുമായി ബന്ധപ്പെടുത്തി വായിക്കുന്ന ഈ പുസ്തകത്തിൽ ജെയിസണിന്റെ അധ്യാപകനായിരുന്ന എറിക് ഓയെർബാക്കിന്റെ സ്വാധീനം കാണാം.
മാർക്സിസ്റ്റ് ചിന്ത
സാർത്രിലുള്ള താല്പര്യമാണ് ജെയിംസണെ മാർക്സിസ്റ്റ് സാഹിത്യവിമർശനത്തിലേക്ക് നയിക്കുന്നത്.
രണ്ടാം ലോക മഹായുദ്ധത്തിന് ശേഷം അഡോർണോയെപ്പോലുള്ള മാർക്സിസ്റ്റ് ചിന്തകർ അമേരിക്കയിലേക്ക് കുടിയേറിയെങ്കിലും 1950-60കളിൽ മാർക്സിസം അമേരിക്കയിൽ ഒരു പുതിയ ചിന്താധാരയായിരുന്നു.
ന്യൂ ലെഫ്റ്റ്, ക്യൂബൻ വിപ്ലവം തുടങ്ങിയ സംഭവങ്ങളും സാംസ്കാരിക വിമർശത്തെ മാർക്സിസത്തിന്റെ പ്രധാനഭാഗമായിക്കണ്ട ലൂക്കാച്ച്, ബ്ലോഷ്, അഡോർണോ, ബെന്യാമിൻ, മാർകൂസെ, ആൽത്യൂസർ തുടങ്ങിയ ചിന്തകരും ജെയിംസണിന്റെ എഴുത്തിനെ വലിയ തോതിൽ സ്വാധീനിച്ചു.
പാശ്ചാത്യ മാർക്സിസം എന്നറിയപ്പെടുന്ന ഈ ധാര സാമ്പ്രദായികമായ മാർക്സിസ്റ്റ് ചിന്തയിൽ നിന്നും വത്യസ്തമായിരുന്നു.
സമകാലിക സംസ്കാരരൂപങ്ങളെ മനസ്സിലാക്കുന്നതിൽ മാർക്സിസത്തിന് നൽകാവുന്ന സംഭാവനകളെക്കുറിച്ചായിരുന്നു ജെയിംസണിന്റെ പ്രധാന പഠനവിഷയം.
യാഥാസ്ഥിതിക മാർക്സിസത്തിൽ "പ്രത്യയശാസ്ത്രം" (ideology) എന്ന പദമുപയോഗിച്ചിരുന്നത് ഒരു സവിശേഷാർഥത്തിലായിരുന്നു.
ഈ കാഴ്ചപ്പാടിൽ സാംസ്കാരിക-ഉപരിഘടന (super structure) സാമ്പത്തിക-അടിത്തറയുടെ (base) ബാഹ്യമായ പ്രകടനം മാത്രമായിരുന്നു.
എന്നാൽ ജെയിസൺ വാദിക്കുന്നത് ഒരു കലാസൃഷ്ടി നിലവിലുള്ള ചരിത്രമുഹൂർത്തത്തെ വിശദീകരിക്കാനും വിലയിരുത്താനും പര്യാപ്തമണെന്നും അതിനാൽത്തന്നെ ഏതൊരു കലാസൃഷ്ടിയും രാഷ്ട്രീയമായ മാനങ്ങൾ പുലർത്തുന്നുവെന്നുമാണ്.
ജെർമൻ ചിന്തകനായ ഹെഗലിന്റെ സ്വാധീനം മാർക്സിസത്തിന്റെ ഈ പുനർവ്യാഖ്യാനത്തിൽ കണാം.
ആഖ്യാനവും ചരിത്രവും
ചരിത്രം എന്ന ആശയം ജെയിംസന്റെ രചനകളിൽ പ്രധാന പങ്കു വഹിക്കുന്നു.
രാഷ്ട്രീയ അബോധം (The Political Unconscious: Narrative as a Socially Symbolic Act, 1981) എന്ന ഏറ്റവും പ്രശസ്തമായ പുസ്തകത്തിൽ അദ്ദേഹം ഉയർത്തുന്ന മുദ്രാവാക്യം "എപ്പോഴും ചരിത്രവൽക്കരിക്കുക" എന്നതാണ് (Always historicize!).
ഒരു സാഹിത്യപാഠത്തിന്റെ വ്യാഖ്യാനത്തിൽ ചരിത്രം അന്തിമമായ ഘടകമോ ഒരു ചക്രവാളമോ ആയി പ്രവർത്തിക്കുന്നു എന്നതാണ് ഇതിലെ പ്രധാന ആശയം.
ഒരു പാഠത്തിന്റെ രചനാ രൂപം (form) ചരിത്രപരമായ അബോധത്തെ ഉൾക്കൊള്ളുന്നുവെന്നും ഈ രൂപത്തെ വിശകലനം ചെയ്യുന്നതിലൂടെ സമൂഹത്തിന്റെ അബോധത്തിലേക്ക് തന്നെ നമുക്ക് പ്രവേശിക്കമെന്നും ജെയിംസൺ വാദിക്കുന്നു.
ഉത്തരാധുനികതയുടെ വിമർശം
1984ൽ ജെയിംസൺ ന്യൂ ലെഫ്റ്റ് റിവ്യൂ വിൽ "ഉത്തരാധുനികത അഥവാ സമകാലിക മുതലാളിത്തത്തിന്റെ സാംസ്കാരിക യുക്തി" ("Postmodernism, or, the Cultural Logic of Late Capitalism") എന്ന ലേഖനം എഴുതുകയുണ്ടായി.